Συζήτηση:Αντιόχεια

message: Στην τρίτη ενότητα με τίτλο "Ίδρυση" ο συντάκτης του άρθρου προσθέτει την εξής σημείωση:
«Σημ: Ο Βυζαντινός χρονογράφος Μαλάλας διατεινόταν το παράδοξο ότι στη θεμελίωση ο Σέλευκος Α' θυσίασε κόρη με το όνομα Αιμάθη δια του αρχιερέα Αμφίονα (δηλ. ανθρωποθυσία), αυτό όμως είναι προϊόν του βυζαντινού μένους κατά των Εθνικών (Ελλήνων) αφού ο ίδιος ισχυρίζεται ότι γι΄ αυτήν στήθηκε "χαλκή στήλη" που προφανώς είναι το περίφημο άγαλμα «η Τύχη της Αντιόχειας» - έργο του Ευτυχίδη, που βρίσκεται σήμερα στο Βατικανό.»
Θεωρώ πρόδηλη την, εκ μέρους του συντάκτη, προσπάθεια αμφισβήτησης της τέλεσης ανθρωποθυσιών ως λατρευτικής πρακτικής από την ελληνική εθνική θρησκεία. 
Τόσο ο χαρακτηρισμός της συγκεκριμένης αναφοράς του Ι. Μαλάλα ως "παράδοξο", όσο και η επίκληση, γενικώς και αορίστως, "βυζαντινού μένους" κατά Εθνικών δεν μπορούν να εκληφθούν ως σοβαρές και βάσιμες αιτιάσεις, ικανές ν' αμφισβητήσουν την αξιοπιστία του Βυζαντινού χρονογράφου. Ένα παραπάνω που ο ίδιος ο Μαλάλας κάνει λόγο στην Χρονογραφία του, χωρίς αναστολές κι ενδοιασμούς, για μέγα διωγμό των Ελλήνων: «Ἐν αὐτῷ δὲ τῷ χρόνῳ διωγμὸς γέγονεν Ἑλλήνων μέγας, καὶ πολλοὶ ἐδημεύθησαν, ἐν οἷς ἐτελεύτησαν Μακεδόνιος, Ἀσκληπιόδοτος, Φωκᾶς ὁ Κρατεροῦ, καὶ Θωμᾶς ὁ Κοιαίστωρ· καὶ ἐκ τούτου πολὺς φόβος γέγονεν. ἐθέσπισε δὲ ὁ αὐτὸς βασιλεὺς ὥστε μὴ πολιτεύεσθαι τοὺς ἑλληνίζοντας, τοὺς δὲ τῶν ἄλλων αἱρέσεων ὄντας ἀφανεῖς γενέσθαι τῆς Ῥωμαϊκῆς πολιτείας, προθεσμίαν τριῶν μηνῶν λαβόντας εἰς τὸ γενέσθαι αὐτοὺς κοινωνοὺς τῆς ὀρθοδόξου πίστεως.» 
Προς τι λοιπόν η αμφισβήτηση της αναφοράς του Μαλάλα στην ανθρωποθυσιαστική θεμελίωση της Αντιόχειας ως εμπνεόμενης δήθεν από "βυζαντινό μένος" κατά των Ελλήνων εθνικών;; Μήπως το πρόβλημα τελικά δεν είναι η αξιοπιστία των πηγών αλλά η προκατάληψη και η ιδεοληψία των διαφόρων "ερευνητών";;;
Όσο για τον ισχυρισμό του συντάκτη περί διαφαινόμενης σύγχυσης από το Μαλάλα της χαλκής στήλης με το περίφημο χάλκινο άγαλμα της Τύχης της Αντιόχειας, δίνω το λόγο στον ίδιο τον Βυζαντινό χρονογράφο:
«...ἐκεῖ διεχάραξαν τὰ θεμέλια τοῦ τείχους, θυσιάσας δι' Ἀμφίονος ἀρχιερέως καὶ τελεστοῦ κόρην παρθένον ὀνόματι Αἰμάθην, κατὰ μέσου τῆς πόλεως καὶ τοῦ ποταμοῦ μηνὶ ἀρτεμισίῳ τῷ καὶ μαΐῳ κβʹ, ὥρᾳ ἡμερινῇ αʹ, τοῦ ἡλίου ἀνατέλλοντος, καλέσας αὐτὴν Ἀντιόχειαν εἰς ὄνομα τοῦ ἰδίου αὐτοῦ υἱοῦ τοῦ λεγομένου Ἀντιόχου Σωτῆρος, κτίσας εὐθέως καὶ ἱερόν, ὃ ἐκάλεσε Βωττίου Διός, ἀνεγείρας καὶ τὰ τείχη σπουδαίως φοβερὰ διὰ Ξεναίου ἀρχιτέκτονος, στήσας ἀνδριάντος στήλην χαλκῆν τῆς σφαγιασθείσης κόρης τύχην τῇ πόλει ὑπεράνω τοῦ ποταμοῦ, εὐθέως ποιήσας αὐτῇ τῇ τύχῃ θυσίαν. καὶ ἀπελθὼν κατέστρεψε τὴν Ἀντιγονίαν πόλιν πᾶσαν ἕως ἐδάφους, μετενεγκὼν καὶ τὰς ὕλας ἐκεῖθεν διὰ τοῦ ποταμοῦ, καὶ ποιήσας καὶ τῇ τύχῃ Ἀντιγονίᾳ ἀνδριάντα στήλης χαλκῆς ἐχούσης Ἀμαλθείας κέρας ἔμπροσθεν αὐτῆς. καὶ ποιήσας ἐκεῖ τετρακιόνιν ἐν ὕψει ἔστησεν αὐτὴν τὴν τύχην, καταστήσας ἔμπροσθεν αὐτῆς βωμὸν ὑψηλόν· ἥντινα στήλην τῆς τύχης μετὰ τελευτὴν Σελεύκου Δημήτριος ὁ υἱὸς Ἀντιγόνου τοῦ Πολιορκητοῦ ἀπήγαγεν ἐν Ῥώσῳ ἐν τῇ πόλει τῆς Κιλικίας. ἡ δὲ αὐτὴ πόλις Ῥῶσος ἐκτίσθη ὑπὸ Κίλικος τοῦ υἱοῦ Ἀγήνορος.»
Το αν λοιπόν βρίσκεται σε σύγχυση ο Μαλάλας ή ο αρχαιόπληκτος συντάκτης της εν λόγω σημείωσης, το αφήνω στην κρίση του αναγνώστη.

message: Αναφέρεται στο κείμενο η Ηλιούπολη και ο σύνδεσμος δεν έχει καμία σχέση με την πόλη που εννοείται εδώ.
Heliopolis ή Baalbek ήταν αρχαία, μεγαλοπρεπής πόλη του σημερινού Λιβάνου καμία σχέση με την περιοχή στην Αττική. Αναφορά: ΜΑΡΙΟΣ ΤΖΑΝΙΝΙ 94.70.241.74 10:13, 31 Ιανουαρίου 2019 (UTC)
replies: text: Έχετε δίκιο, ο σύνδεσμος διορθώθηκε. Ευχαριστούμε πολύ. Η Βικιπαίδεια είναι ελεύθερη εγκυκλοπαίδεια και εσείς - αλλά και οποιοσδήποτε - μπορείτε να πραγματοποιείτε τέτοιου είδους διορθώσεις.--Texniths (συζήτηση) 10:32, 31 Ιανουαρίου 2019 (UTC)
thread_title:  Σχόλιο 31-1-2019

message: Η Αντιοχεια υπαρχει και σημερα αλλα δεν εχετε βαλει καποιες πληροφοριες για τη σημερινη πολη ουτε για τους σεισμους Αναφορά: ΒΑΣΙΛΗΣ ΠΑΝΑΓΟΠΟΥΛΟΣ 5.203.134.236 10:25, 12 Φεβρουαρίου 2023 (UTC)
thread_title:  Σχόλιο 12-2-2023